Hogyan lehet párosítani a QuietComfort 35 vezeték nélküli fejhallgató II típust a mobileszközzel?
NFC-képes telefonok esetében kapcsolja be a fejhallgatót a háromállású kapcsoló középső helyzetbe csúsztatásával, majd érintse a telefon hátoldalát a fejhallgató jobb fülre illeszkedő részének elejéhez, oda, ahol a domború NFC logó látszik, és kövesse a csatlakozás elfogadására vonatkozó üzenetet. Ha nem rendelkezik NFC-képes telefonnal, először kapcsolja be a fejhallgatót a háromállású kapcsoló középső helyzetbe csúsztatásával. Ezt követően csúsztassa a háromállású kapcsolót a Bluetooth ikonig, amíg a Bluetooth LED kéken nem villog, vagy amíg a hangvezérléses felhasználói felület további utasítást nem ad. Most kövesse az okostelefonja Bluetooth menüjében megjelenő iránymutatásokat a fejhallgató csatlakoztatásához. Amint létrejön a csatlakozás, a Bluetooth LED fehér lesz.